Publication: Magyar Közlöny
Issue: MK-2000-5 (Year: 2000, Number: 5)
Era: 1990-2004
Section: a 2/2000. (I. 18.) FVM—KöM együttes rendelethez
Paragraph Index: 179

5. Az ellenőrző szervezet — a rendkívüli ellenőrzések kivételével — évente legalább egy esetben köteles teljes körű ellenőrzést végezni az importáló cég telephelyein, és ahol indokolt azoknál a kiválasztott egyéb tároló létesítményeknél is, amelyeket az importáló cég használatba vesz. Az ellenőrző szervezet köteles ellenőrizni a 2. pontban foglalt követelmények szerinti írásos dokumentációkat, valamint az 5. számú melléklet szerinti tanúsítványokat. Az ellenőrző szervezet e rendelet alapján engedéllyel nem rendelkező anyagok vizsgálatára mintát vehet. Ha a hivatalosan el nem fogadott anyagok jelenlétének gyanúja merül fel, akkor kötelező mintát venni. Minden egyes ellenőrzési kiszállásról vizsgálati jegyzőkönyvet kell felvenni, melyet a vizsgált egységért felelős képviselő köteles aláírni.

Source: https://magyarkozlony.hu/hivatalos-lapok/2bb6df68a9f6ff5a5410bba9ec7730e900bbe467/dokumentumok/592771f0148ef37d9635c764c63a9a4831e28454/letoltes